ampellilje
Store norske leksikon,Biologi,Planteriket,Dekkfrøete planter,Enfrøbladete planter,Aspargesordenen,Aspargesfamilien,Chlorophytum
Ampellilje, Chlorophytum, er en afrikansk planteslekt i aspargesfamilien (Asparagaceae). Slekten består av rundt 160 tropiske til subtropiske arter i Afrika, noen få arter strekker seg til Asia og Australia.
Som ampelplante er særlig arten grønnrenne (Chlorophytum comosum) en høyt skattet stueplante. Arten kommer fra det sørlige Afrika og kjennetegnes ved at den produserer småplanter i blomsterstanden (pseudovivipari). En vanlig dyrket mutant (variegata) har langsgående hvite til kremfargete striper på bladene.Slekten ble tidligere regnet til sandliljefamilien, Anthericaceae, og før dette til liljefamilien, Liliaceae. Les mer i Store norske leksikon asparges